**Opis poslova i podaci o plaći radnog mjesta koje se popunjava javnim natječajem, sadržaj i način testiranja te pravni izvori za pripremu kandidata za testiranje**

**vezani uz raspisani javni natječaj u Narodnim novinama, broj 79 od 5. rujna 2018. godine za prijam u državnu službu u Ministarstvo mora, prometa i infrastrukture**

UPRAVA SIGURNOSTI PLOVIDBE

Sektor za nadzor plovidbe, traganje i spašavanje i zaštitu okoliša

Služba za sigurnost plovidbe i zaštitu okoliša

Odjel za zaštitu okoliša

* **viši kontrolor službe kontrole sigurnosti plovidbe stranih brodova (mjesto rada Zagreb) - 1 izvršitelj/ica**

**Poslovi i zadaci:**

* prati domaće i međunarodne propise iz područja zaštite okoliša od onečišćenja,
* koordinira i nadzire primjenu MARPOL konvencije i drugih međunarodnih ugovora iz područja zaštite okoliša od onečišćenja u odnosu na brodove, plovila i luke,
* izrađuje elaborate te prijedloge propisa i akata iz područja zaštite okoliša od onečišćenja,
* priprema stručne podloge i analize o gradnji, radovima i drugim aktivnostima na moru u vezi zaštite okoliša od onečišćenja u skladu s Pomorskim zakonikom, Zakonom o pomorskom dobru i morskim lukama i Zakonom o plovidbi i lukama unutarnje plovidbe,
* surađuje u obavljanju inspekcijskog nadzora stranih brodova i nadzoru hrvatskih brodova u domaćim i stranim lukama u dijelu koji se odnosi na zaštitu okoliša od onečišćenja s pomorskih objekata te nadzoru uvjeta zaštite mora od onečišćenja u pomorskim lukama,
* prati i usklađuje rad lučkih kapetanija i MRCC-a u obavljanju poslova zaštite mora od onečišćenja,
* surađuje s lučkim upravama, brodarima i lukama na poslovima zaštite okoliša i drugim tijelima iz područja zaštite okoliša,
* obavlja poslove provedbe Plana intervencija kod iznenadnog onečišćenja mora i poslove Tajništva Stožera plana intervencija obavlja najsloženije poslove u pripremi rada vezano za zaštitu mora od onečišćenja,
* obavlja stručne poslove za sustavno osposobljavanje službenika i namještenika lučkih kapetanija i MRCC-a,
* sudjeluje u sustavima CleanSeaNet i CECIS,
* prati stanje zaštite mora i unutarnjih voda te predlaže mjere za unaprjeđenje,
* priprema analize i stručne podloge pri izradi zakonskih i drugih propisa te stručnih materijala koji se odnose na zaštitu okoliša od onečišćenja s brodova i plovila te luka,
* obavlja najsloženije stručno-tehničke i planske poslove vezano za nadzor zaštite okoliša od onečišćenja s brodova i plovila,
* obavlja poslove i zadaće sukladno odgovornostima utvrđenim dokumentacijom sustava upravljanja kvalitetom,
* obavlja i druge poslove iz djelokruga Odjela.

**PODACI O PLAĆI**

Plaća se utvrđuje na temelju odredbe članka 144. stavka 2. Zakona o državnim službenicima („Narodne novine“, broj 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka Ustavnog suda Republike Hrvatske i 61/17), a u svezi članka 108. stavka 1. i članka 110. Zakona o državnim službenicima i namještenicima („Narodne novine“ 27/01) u skladu s Uredbom o nazivima radnih mjesta i koeficijentima složenosti poslova u državnoj službi ("Narodne novine" broj 37/01, 38/01 (ispravak), 71/01, 89/01, 112/01, 7/02 (ispravak), 17/03, 197/03, 21/04, 25/04 (ispravak), 66/05, 11/07, 47/07, 109/07, 58/08, 32/09, 21/10, 38/10, 77/10, 113/10, 22/11, 142/11, 31/12 60/12, 78/12, 82/12, 100/12, 124/12, 140/12, 16/13, 25/13, 52/10, 96/13, 126/13, 02/14, 94/14, 140/14, 151/14, 76/15 i 100/15).

**TESTIRANJE KANDIDATA**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Testiranje se provodi u dvije faze.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune.

Druga faza testiranja sastoji se od provjere pasivnog razumijevanja engleskog jezika i poznavanja računalnog programa za pisanje i oblikovanje tekstualnih dokumenata.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata. Ako je u prvoj fazi zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu faza testiranja.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to 10 kandidata za svako radno mjesto, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto nakon testiranja u prvoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

* ***Provjere znanja, sposobnosti i vještina bitnih za obavljanje poslova radnog mjesta - pisana provjera***

**Literatura:**

* Pomorski zakonik (Narodne novine, broj 181/04, 76/07, 146/08, 61/11, 56/13, 26/15) dio Prvi, Dio Drugi i Dio Treći.
* Zakon o pomorskom dobru i morskim lukama (Narodne novine, broj 158/03, 100/04, 141/06, 38/09, 123/11, 56/16)
* Pravilnik o uvjetima i načinu održavanja reda u lukama i na ostalim dijelovima unutarnjih morskih voda i teritorijalnog mora Republike Hrvatske (Narodne novine, broj 90/05, 10/08, 155/08, 127/10, 80/12, 07/17)
* Plan intervencija kod iznenadnih onečišćenja mora (Narodne Novine, broj 92/08)
* ***Provjera pasivnog razumijevanja engleskog jezika* - pis*ana provjera***
* ***Provjera poznavanja računalnog programa za pisanje i oblikovanje tekstualnih dokumenata - pisana provjera***
* Osnove rada sa računalima (operativni sustav MS Windows 7, web preglednik, e-mail klijent)
* Obrada teksta (MS Word)

**Literatura: Linkovi**

<http://itdesk.info/hr/e-edukacija/modul-2-koristenje-racunala-i-upravljanje-datotekama/koristenje-racunala-microsoft-windows-7-upravljanje-datotekama-prirucnik/>

<http://itdesk.info/hr/e-edukacija/modul-3-obrada-teksta/obrada-teksta-microsoft-word-2010-prirucnik/>

<http://itdesk.info/hr/e-edukacija/modul-7-informacije-i-komunikacije/modul-7-informacije-i-komunikacije-prirucnik/>

**MJESTO I VRIJEME ODRŽAVANJA TESTIRANJA BIT ĆE OBJAVLJENO NAJMANJE 5 DANA PRIJE TESTIRANJA NA WEB STRANICI MINISTARSTVA MORA, PROMETA I INFRASTRUKTURE** [**WWW.MMPI.HR**](http://WWW.MMPI.HR)**.**

**KANDIDATI KOJI ISPUNJAVAJU FORMALNE UVJETE NATJEČAJA BITI ĆE OBAVIJEŠTENI OSOBNO PUTEM ELEKTRONIČKE POŠTE O MJESTU I VREMENU ODRŽAVANJA TESTIRANJA.**

**OSOBA KOJA NIJE PODNIJELA PRAVOVREMENU ILI POTPUNU PRIJAVU ILI NE ISPUNJAVA FORMALNE UVJETE IZ JAVNOG NATJEČAJA, NE SMATRA SE KANDIDATOM PRIJAVLJENIM NA JAVNI NATJEČAJ, O ČEMU JOJ SE DOSTAVLJA PISANA OBAVIJEST PUTEM ELEKTRONIČKE POŠTE.**